
З  А П  И  С  Н  И  К

Од триесет и четвртата редовна седница на Советот на општина Чешиново-Облешево, одржана на ден 13.03.2024 година, во просториите на општината – Сала на Совет.
Седницата започна во 09.00 часот.
Присутни: Слаџана Ангелова, Филип Јосев, Иван Андонов, Стојан Ангелов, Франческо Наков, Орце Митров,  Саше Донев, Славе Донев и Сане Стојанов 
Отсутни: Анита Колева и Боби Ѓоргиев
Присутни и: Моника Накова – директор на ЈОУДГ „Ѕвездички“ Чешиново, Јорданчо Костадинов – директор на ООУ „Климент Охридски“ Облешево, Ивана Митрова – претставник на ООУ „Страшо Пинџур“ Соколарци, Игор Јанев – претставник на  ЈПКД „Облешево“ и Ивана Минова Богданова – советник за материјално-финансиски работи во општината.
Записникот го води Драгица Горгиевска – Раководител на одделение за нормативно - правни работи

	Се стави на разгледување Записникот од триесет и третата редовна седница.
	Од присутни 7 членови на Советот во просторијата за време на гласањето Едногласно се усвои Записникот од триесет и третата редовна седница.
	
	За триесет и четвртата редовна седница Претседателот го предложи следниот:


Дневен ред,

1. Завршна сметка на ЈОУДДГ „Ѕвездички“ Чешиново за 2023 година;
2. Завршна сметка на ООУ „Климент Охридски“ Облешево за 2023 година;
3. Завршна сметка на ООУ „Страшо Пинџур“ Соколарци за 2023 година;
4. Завршна сметка на ЈПКД „Облешево“ за 2023 година;
5. Завршна сметка на Буџетот на општина Чешиново-Облешево за 2023 година;
6. Прашања, предлози и барања
	
	Се премина на усвојување на Дневниот ред.
	Од присутни 7 членови на Советот во просторијата за време на гласањето Едногласно се усвои Дневниот ред.


1 Точка (Завршна сметка на ЈОУДДГ „Ѕвездички“ Чешиново за 2023 година )

-Моника Накова
Даде објаснување на писмената Завршна сметка на детската градинка за 2023 година.
Од дотацијата приходите во 2023 година биле 8.272.631,00 денари а од самофинансирачката сметка 2.115.978,00 денари и од народна кујна 177.840,00 денари. Таа сума подолу е распоредена по ставки на расходи.
-Сане Стојанов
Страна 2, регистрација на моторни возила 5.000,00 денари. Нели се тоа малку средства за регистрација на возилата?

-Моника Накова
Детската градинка има 1 возило пикап. Секако дека регистрацијата не е толку пари, но сите фактури се расчленети на повеќе ставки, така посебно е книжено осигурувањето, посебно надоместокот на користење на патишта, посебно регистрацијата. Вкупно регистрацијата изнесува околу 12.000,00 денари.
-Сане Стојанов
Конто 421 има енормна разлика со завршната од 2022 година тогаш било 739.000,00 денари а сега е 443.000,00 денари. Значи како штоп кажав има доста намалување.
-Моника Накова
Се јавува разлика кај електричната енергија, горива, масла, пелети. Секогаш се различни цените за набавка, а има и останато неплатени фактури од 2023 година кои ќе бидат прикажани во Завршната сметка во 2024 година.
-Сане Стојанов
Кај сметката транспрт исто има намалување лани биле 275.000,00 денари а сега се 39.000,00 денари.
-Моника Накова
За транспорт се мисле следното, ние во воспитната програма на децата имаме на пример посета на зоолошка градина.
-Сане Стојанов
421400 Транспорт на луѓе?
-Моника Накова
Имаме проект „Градов во детските очи“. Предвидено е децата да се носат во различни институции. Ги носиме на некоја претстава-фестивал. Ги носиме во фабрика. Како што кажав се носат и во зоолошка градина. секоја година во Програмата предвидуваме каде ќе има посети таа година.
-Сане Стојанов
Ова што ќе го кажам е во позитивна конотација, да не бидам погрешно сватен. Во 2022 година имаме 1.120.000,00 денари, сега се 723.000,00. 
-Моника Накова
Лани купувавме униформи за вработените. Зависно од потребите се и средствата и трошењето на истите.
-Сане Стојанов
Намалување од околу 100% има и кај средствата за хигиена.
-Моника Накова
И овде имаме неплатени фактури. Таа сума ќе биде прикажана во завршната сметка за 2024 година.
-Сане Стојанов
Лани ми објаснивте за ставката договорни услуги.
-Саше Донев
421410 горива и масла, ако е само пикап возилото нели е многу оваа сума.
-Моника Накова
Пикап возилото не ги врши услугите само за градинката туку и за народна кујна. Дневно мине и по 70км. Некогаш има потреба и да се иде до Кочани, дали до трезорска канцеларија или за набавка на нешто. Имаме 6 лица во народна кујна, патува за Жиганци и Теранци како најодалечени точки. Освен ова возило, на Управен одбор е донесена Одлука за користење на моето приватно возило за службени цели. На обуки, семинари и слуично јас патувам со него. Уредно се води патен налог за патувањето како и фактура за горивото.
-Саше Донев
Како што рековте водете и патен налог?
-Моника Накова
Да уредно се води патен налог.

-Сане Стојанов
Уште кај една ставка има намалување во 2022 година било 81.000,00 а сега е 20.000,00 денари.
-Моника Накова
Повторно ќе кажам дека има неплатени фактури чие плаќање ќе биде прикажано со завршната сметка за 2024 година.

По дискусијата се премина на гласање.
Од присутни 8 членови на Советот во просторијата за време на гласањето Едногласно се донесе Одлука за усвојување на Завршната сметка на ЈОУДГ „Ѕвездички“ Чешиново за 2013 година


2 Точка (Завршна сметка на ООУ „Климент Охридски“ Облешево за 2023 година)

-Јорданчо Костадинов
Даде објаснување на писмената Завршна сметка на училиштето за 2023 година.
Ова е законска обврска. Прикажани се приходите и расходите во 2023 година.
-Сане Стојанов
Прашањето мое не се однесува само за директорот на училиштето Климент Охридски туку и за претставникот на училиштето Страшо Пинџур. Ставка 741114 пренесен вишок од претходната година 50.698,00 денари. Зошто го кажувам ова? Лани имавме ситуација кога со Одлука се одобрија средства за прогласување на ученик на генерацијата односно Одлуката за паричната награда за ученик на генерацијата од училиштето Страшо Пинџур беа предложени два ученика, ако ние во Програмата имавме предвидено средства само за еден ученик. За да не биде оштетено едно од децата мораше да се менува Програмата и да се менува Одлуката, а училиштето имало пари да ја исплати оваа награда. Зошто овие награди не се исплаќаат со средства од училиштето кога веќе се има средства?
-Јорданчо Костадинов
За најдобрите ученици училиштето има предвидено награди, но не финансиски. Предвидено е пофалници, книги и слично. Тоа се симболични награди. Можеби може и училиштето да даде парични награди но таква Одлука треба да донесе училишниот одбор.Финансиски издатоци училиштето има за патување на натпревари на ученците. Овие средства целосно ги покрива училиштето.
-Сане Стојанов
423310 Буџет за 2023 година 25.000,00 денари, реализација 0 денари. Дали во претходните години имало реализација од оваа сметка?
-Јорданчо Костадинов
Плаќањето од соодветна сметка останува на книговодителот. Стварно не би знаел да кажам од која ставка која фактура е платена. Ние имаме сума на пари која е распределена по разни конта. Кога се плаќа, книговодителот тоа го прави од соодветно конто. Оваа година немаме набавувано униформи.
-Сане Стојанов
425760 превоз. Во 2022 година 469.000,00 денари во 2023 година 876.000,00 денари.

-Јорданчо Костадинов
Се работи за трансфери од централната власт за превоз на децата. Во различни периоди различни трансфери.
-Саше Донев
Повторно ќе поставам прашање за ставката горива и масла предвидено 80.000,00 денари а реализирано 90.965,00 денари.
-Јорданчо Костадинов
Точно е дека училиштето нема сопствено возило, но вработените имаат потреба да посетуваат разни обуки, семинари, работилници. Во недостаток на возило на училиштетоп тие ги користат своите приватни возила. Ако сметате дека ова се нереални трошоци, тогаш прашањето поставете го на тој начин. Не го разбирам прашањето сега, требало да реагирате при донесување на буџетот воопшто да не се предвидуваат такви средства. Ова е за потреби на училиштето.
-Драгица Горгиевска
И во општината, иако има службени возила, има донесено Правилник во кој е предвидено и користење на приватно возило за службени цели. То е во исклучителни случаи кога или поради зафатеност на службените возила или поради дефект на истите, а природата на работата бара да се патува, со Решение на Градоначалникот се одобрува користење на приватно возило за службени цели. Сето тоа е поткрепено со покана, патен налог, сметка за гориво, а ако се патува за Скопје и со патарини.
-Јорданчо Костадинов
Ние не водиме патен налог.
-Сане Стојанов
Ова се само прашања околу трошењето на средствата, ништо не е злонамерно. Јас ќе додадам дека техничкиот персонал има потреба да патува и во училиштето во Бања, во Теранци, Чифлик и Кучичино.

По дискусијата се премина на гласање.
Од присутни 8 членови на Советот во просторијата за време на гласањето Едногласно се донесе Одлука за усвојување на Завршната сметка на училиштето во 2023 година.


3 Точка (Завршна сметка на ООУ „Страшо Пинџур“ Соколарци за 2023 година)

-Ивана Митрова
Даде објаснување на писмената завршна сметка на училиштето за 2023 година
-Саше Донев
Форматот е доста ситен и не може прецизно да се разгледа завршната сметка.
-Сане Стојанов
Да за разлика од минатата година оваа година материјалите кои ни се доставени се ситно напишани.
Едно прашање не ми е јасно во училиштето Климент Охридски има помал број на ученици а поголеми средсва за разлика од училиштето Страшо Пинџур. На што се должи ова. Која е формулата по која училиштата ги добиваат дотациите од централната власт.
-Ивана Митрова
Не би знаела да кажам, најверојатно има некоја формула.

Се премина на гласање.
Од присутни 9 членови на Советот во просторијата за време на гласањето Едногласно се донесе Одлука за усвојување на Завршната сметка на училиштето за 2023 година.


4 Точка (Завршна сметка на ЈПКД „Облешево“ за 2023 година)

-Игор Јанев
Даде објаснување на писмената завршна сметка на Јавното претпријатие за 2023 година.
На почетокот Ви поделив дополнителен материјал бидејки при првично доставената Завршна сметка на претпријатието недостасуваше страна 3. Тоа не беше Наша грешка едноставно системот на Централен регистар така го имаше генерирано документот и во тој момент само така можеше да се достави сметката до Вас. Она што можам да го кажам како краен Заклучок е дека годината е завршена со добивка од 53.000,00 денари. Тоа во реалност не е баш така, но книговодствено така е прикажано.
-Слаџана Ангелова
Биланс на успех – трошоци за вработени 252.200,00 денари, ставка 217.
-Игор Јанев
Не би знаел да одговорам на ова прашање.
-Слаџана Ангелова
Амортизација 580.000,00 денари.
-Игор Јанев
Тоа е статистичка категорија. Се работи за амортизација на основни средства.
-Слаџана Ангелова
Билансна состојба – краткорочни побарувања 5.154.848,00 денари.
-Игор Јанев
Не се работи само за побарувања од 2023 година, ова се вкупно побарувања кои ги има Јавното претпријатие. Оваа бројка која е прикажана не е реалната состојба. Има застарени побарувања кои не се отпишани бидејки за истите ќе треба да се плате данок. Има и фиктивни побарувања.
-Сане Стојанов
Во иднина кога ќе разгледуваме вакви финансиски избвештаи би било пожелно изготвувачот да биде присутен тука. Во  ваков случај ние не може да добиеме конкретни одговори на Нашите прашања. Сакав да прашам за биланс на успех конто 201 и 202. Сега дискусијата дали беше за конто 45.
-Игор Јанев
Да.
-Сане Стојанов
Конто 47 на втора страна.
-Игор Јанев
Иста содржина, различна форма. Се работи за ист побарувања. Самиот шаблон на завршната сметка ги прикажува на повеќе места овие побарувања кои всушност се едни исти.
-Сане Стојанов
Добивка за деловната година 53.000,00 денари
Да, кажав на самиот почеток.
-Сане Стојанов
Конто 100, обврска кон вработените. Што значи ова, дали има неисплатени плати кон вработените?

-Игор Јанев
Не, сите плати се исплатени. Не сум сигурен дали во завршната сметка е влезена платата за месец декември 2023 година. Имало ситуација во 2005, 2006 година кога тогаш вработените фиктивно се имаат откажувано од платите, но таа сума не се поклопува со оваа. Навистина не би знаел да кажам книговодствено за што се работи. Тековни обврски кон вработените нема.
-Сане Стојанов
Добивка 53.000,00 денари, а данок од добивка 15.066,00 денари.
-Игор Јанев
Тоа е сметководствена работа.
-Сане Стојанов
Конто 655, отпишани побарувања 155.000,00 денари.
-Игор Јанев
Нема вршено отпишани побарувања, не би знаел да кажам што се подразбира под ова.
-Слаџана Ангелова
Акумулирана добивка 7.520.458,00 денари?
-Игор Јанев
Сметководствена категорија, сепак Ние немаме таква добивка.
-Орце Митров
Колку што се сеќавам од ланската година репрезентацијата беше 30.000,00 денари, а оваа година 91.680,00 денари.
-Игор Јанев
Пренесени фактури од 2022 година. Реално овоаа година е оклу 60.000,00 денари. Овде спаѓа и вода, кафе што набавуваме. Исто така и новогодишен коктел за вработените. Тоа не е многу голема сума.

По дискусијата се премина на гласање.
Од присутни 9 членови на Советот во просторијата за време на гласањето Едногласно се донесе Одлука за усвојување на Завршната сметка на ЈПКД „Облешево“ за 2023 година.


5 Точка (Завршна сметка на Буџетот на општина Чешиново-Облешево за 2023 година)

-Ивана Минова Богданова
Даде објаснување на Завршната сметка на општината за 2023 година и на Годишниот Извештај за извршување на Буџетот на општина Чешиново-Облешево за 2023 година.
Имаме вкупно 12 завршни сметки од кои оваа година 8 се празни.
-Сане Стојанов
Конто 71 планирано 11.000.000,00 реализирано 12.000.000,00.
-Ивана Минива Богданова
Знаете дека сме ограничени во планирањето на буџетот. Имаме повеќе наплатено данок од околу 1.800.000,00 денари. Се работи за приходи и од данок на имот, данок на наследство и подарок, данок на промет.
-Сане Стојанов
Згради, 2022, 9.136.325,00 денари, 2023,  9.700.000,00.


-Ивана Минова Богданова
Ова се однесува на закупнините, има поместување околу наплатата во 2024 година. Овие денови им се пуштија фактурите на закупците. Гледаме да не застареат Нашите побарувања.
-Сане Стојанов
Дали има отпис на обврски?
-Ивана Минива Богданова
Отпис имало до 2008 година. Сега гледаме да се наплати се да не дојде до застареност.
-Орце Митров
Имам информација дека за фирмарини должат по 10 години и повеќе. Тоа не е добро за буџетот на општината, а исто така и кај другите лица кои имаат фирми се ствара револт.
-Ивана Минова Богданова
Опомени им праќаме, присилна наплата досега немало. Мислам дека нема некој што должи 10 години.
-Орце Митров
Можеби 10 години не, но 9 сигурно. Ова се од сигурни извори податоци.
-Сане Стојанов
Страна 12, точка 1 обврски – должи. 16.000.000,00 а беше 21.064.000,00. Тоа е добро бидејки имаме намалување на долгот. Но од друга страна ова не кочи во реализација на проекти, инвестиции нема.
За 2022 година суфицит 4.249.170, 2023, 2.030.000,00.
-Ивана Минова Богданова
Тоа е со кредитите кои ги има општината. Главница и камати. Од оваа година ќе почне да се враќа рата-главница и за вториот кредит.
-Сане стојанов
Конто 741114, страна 2, пренесен вишок од претходна година.
-Ивана Минова Богданова
Сметка од дотации за училиштата.
-Сане Стојанов
Од ДДВ 119.698,00.
-Ивана Минова Богданова. Планирано и реализирано. По формула секоја општина добива дотација од ДДВто.
-Сане Стојанов
404 – други надоместоци?
-Ивана Минова Богданова
Тоа се Вашите паушали.
-Сане Стојанов
Огласи?
-Ивана Минова Богданова
Општината има потреба за огласување во Дневна штампа и во Службен весни, се работи за огласите за јавни набавки, или на пример сега последната Ваша Одлука околу продажба на објектот во Спанчево и слично.
-Сане Стојанов
Конкретно, точно и јасно објаснување како и што доликува. Ова го барав и од претходните излагачи кои на многу прашања кажаа дека тоа е сметководствена работа и дека не знаат да образложат за што се работи.

По дискусијата се премина на гласање.
Од вкупно 8 членови на Советот во просторијата за време на гласањето Едногласно се донесе Одлука за усвојување на Завршната сметка на општината за 2023 година и на Годишниот Извештај за извршување на Буџетот на општина Чешиново-Облешево за 2023 година.

6 Точка  (Предлози, прашања и барања)

Немаше дискусија по оваа Точка.

	Со исцрпување на Дневниот ред заврши триесет и третата редовна седница.
	Седницата заврши во 10.30 часот.

